  Туспуктэм: vk.com (Александр Бречалов) Наталия Сильвестрова Удмуртиын улӥсьёс 2024-тӥ арын умоятоно мерлыко интыосты бырйизы. Куара сётонэ 106 сюрслэсь трос адями пыриськиз. Со сярысь элькун тӧро Александр Бречалов «ВКонтакте» мерлыко вотэсысь бамаз ивортӥз. 2024-тӥ арын «Жильё и городская среда» ӵектос улсын умоятозы: Ижкарысь Ворошилов нимо урам кузя нюлэс паркез; Глазкарысь «Глазовчанка» искусствоосъя школа вӧзысь аллеяез; Сарапулысь Азин нимо урамысь 87 номеро юрт котырез; Играысь администрация юрт азьысь площадез; Пичи Пургаысь Вормон Паркысь нылпи шутэтскон интыез; Вотка ёросысь Новый каргуртысь мерлыко интыез; Можга ёросысь Уча черкогуртысь Садовой урамез; Дэри ёросысь Вараксино каргуртысь тротуаръёсты; Можгаысь Нылпи паркез; Вокаысь Богатырёвской паркез; Уваысь пу скульптураосын паркез. Тодэ вайытом, 2023-тӥ арын Удмуртиысь тямысь мерлыко интыосты тупатъяло. Тегъёс: Мерлык умоятон паркъёс Удмуртия  